**ԵԶՐԱԿԱՑՈՒԹՅՈՒՆ**

**«Հայաստանի Հանրապետության Կառավարության եվ Գերմանիայի Դաշնային Հանրապետության Կառավարության միջեվ «Հայաստանի Հանրապետության եվ Եվրոպական Միության միջեվ առանց թույլտվության բնակվող անձանց հետընդունման (ռեադմիսիա) մասին» համաձայնագիրը կիրարկող արձանագրությԱն ՍՏՈՐԱԳՐՄԱՆ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐԱԾ ԱՐՏԱՔԻՆ ՔԱՂԱՔԱԿԱՆՈՒԹՅԱՆԸ ԵՎ ՍՏԱՆՁՆԱԾ ՄԻՋԱԶԳԱՅԻՆ ՊԱՐՏԱՎՈՐՈՒԹՅՈՒՆՆԵՐԻՆ ԴՐԱ ՀԱՄԱՊԱՏԱՍԽԱՆՈՒԹՅԱՆ մասին**

Հայաստանի Հանրապետությունը շահագրգռված է խորացնելու հարաբերությունները Գերմանիայի Դաշնային Հանրապետության հետ ինչպես երկկողմ, այնպես էլ բազմակողմ հարթություններում։ Հայաստանն ու Գերմանիան համագործակցում են ամենատարբեր բնագավառներում՝ քաղաքական, առևտրատնտեսական, մարդու իրավունքների, մշակութային, գիտակրթական։ Երկկողմ հարաբերություններից բացի կարևորվում է նաև ԵՄ շրջանակներում Հայաստանի և Գերմանիայի միջև փոխգործակցության խորացումն ու ամրապնդումը:

Հիմք ընդունելով Հայաստանի Հանրապետության և Եվրոպական միության միջև առանց թույլտվության բնակվող անձանց հետընդունման (ռեադմիսիա) մասին 2013 թվականի ապրիլի 19-ին ստորագրված համաձայնագրի 20-րդ հոդվածի դրույթները, ինչպես նաև հաշվի առնելով երկու պետությունների միջև ռեադմիսիոն հարցերով երկկողմ համագործակցության զարգացման հեռանկարները և այդ ոլորտը կարգավորող միջազգային պայմանագրի կնքման կարևորությունը՝ մեծապես կարևորվում է «Հայաստանի Հանրապետության Կառավարության և Գերմանիայի Դաշնային Հանրապետության Կառավարության միջև «Հայաստանի Հանրապետության և Եվրոպական Միության միջև առանց թույլտվության բնակվող անձանց հետընդունման (ռեադմիսիա) մասին» համաձայնագիրը կիրարկող արձանագրության ստորագրման անհրաժեշտությունը։

Հայաստանի Հանրապետությունը Եվրոպական միության միջև առանց թույլտվության բնակվող անձանց հետընդունման (ռեադիմիսիա) մասին համաձայնագիրը կիրարկող արձանագրություններ կնքել է Բենիլյուքսի պետությունների, (Բելգիայի Թագավորություն, Լյուքսեմբուրգի Մեծ Դքսություն, Նիդերլանդների Թագավորություն) Էստոնիայի Հանրապետության և Ֆրանսիայի Հանրապետության հետ:

Ելնելով վերոնշյալից՝ ՀՀ արտաքին գործերի նախարարությունը նպատակահարմար է գտնում «Հայաստանի Հանրապետության կառավարության և Գերմանիայի Դաշնային Հանրապետության կառավարության միջև «Հայաստանի Հանրապետության և Եվրոպական միության միջև առանց թույլտվության բնակվող անձանց հետընդունման (ռեադմիսիայի) մասին» համաձայնագիրը կիրարկող արձանագրության ստորագրումը:

**ՀՀ ԱՐՏԱՔԻՆ ԳՈՐԾԵՐԻ**

**ՆԱԽԱՐԱՐԻ ՏԵՂԱԿԱԼ**



**ԱՎԵՏ ԱԴՈՆՑ**